  Майя Бывальцева 27-тӥ куартолэзе Удмуртиысь Сюмси ёросын «Зарни песянай» элькун вожвылъяськон ортчоз. Песянайлэн нуналэзлы сӥзем ужрад куинетӥзэ радъяське ни. Со сярысь Калык творчествоя элькун юртлэн пресс-службаез ивортэ. Дано ним понна таяз арын 16 песянайёс вожвылъясько. Конкурслэн оштолэзе ортчем люкетэзъя финалэ тужгес мыло-кыдоосыз 9 пыриськисьёс потӥзы. Йылпумъян люкетаз Шаркан, Пичи Пурга, Сьӧлта, Сюмси, Юкаменск, Можга. Якшур-Бӧдья, Белезино ёросъёсысь но Можга карысь песянайёс пыриськозы. Вожвылъяськонлэн радлыказ куинь эскеронъёс пыртэмын. Песянайёс пӧртэм ужъёсын асьсэлэсь устолыксэс возьматозы, солы йылпумъянъёсъя дунъясьёс вормисез быръёзы. «Зарни песянай» вожвылъяськон арлыдоослэн творчествоя быгатонлыкъёссылы дурбасьтон, нылкышноосты-песянайёсты сӥлы карон йылолъёсты утён но пиналъёсты визьноданын соослэсь ужзэс данъян вылысь радъяське. Калык творчествоя элькун юрт ужрадэз котькуд ар ортчытъя. Песянайлэсь нуналзэ Удмуртиын юнматӥзы 2012-тӥ арын Евровидениын «Брангурт песянайёс» кыкетӥ инты басьтэм бере. Тегъёс: Мерлык Лулчеберет Сюмси Удмуртия  